Kanang anak Langkau: The Iban Warrior

***Kanang anak Langkau: The Iban Warrior*** ialah sebuah filem drama biografi sejarah Malaysia 2017 arahan Bade Hj. Azmi dengan skrip ditulis bersama oleh Zainal Fikri dan Asmira Suhadis, yang memperincikan tentang kehidupan dan kerjaya perajurit, Kanang anak Langkau. Filem ini dibintangi oleh Langgi anak Kanang yang memegang watak sebagai bapanya, bersama Adi Putra, Johan As'ari, Livonia Ricky Guing, Jimmy Leong, Adam Shah, Aidil Aziz, Ruzana Ibrahim dan Zachery Francis. Filem ini ditayangkan pada 16 Mac 2017.

## Plot
Berkisar tentang Kanang merupakan seorang Iban, satu bangsa pahlawan etnik yang tinggal di kawasan ulu pendalaman Sarawak, di Pulau Borneo. Sepertimana kepercayaan kaum Iban yang anak-anak mereka dibesarkan menjadi pahlawan, Kanang diajar oleh datuknya tentang selok-belok hutan. Kanang menjadi pemburu dan penjejak hutan yang hebat, sehingga boleh membaca angin, mendengar nafas harimau dan singa, dan mendengar degupan jantung pokok. 

Tahun 1965 adalah kemuncak pemberontakan Komunis di Malaysia dan Sarawak juga terdedah kepada ancaman kekejaman Komunis. Tentera British telah mengetahui tentang kepakaran dan kehebatan Kanang mengenai hutan dan cuba menarik minat beliau untuk berkhidmat dan membantu menentang militan Komunis. 

Kerjaya Kanang dalam tentera bermula apabila beliau menyertai Rejimen Renjer Sarawak sebagai Iban Tracker, sehinggalah dia menjadi Sarjan Mejar di Rejimen Renjer Ke-8 dalam Angkatan Tentera Malaysia. Kanang bersama platunnya banyak berjuang menghapuskan militan komunis yang semakin mengganas di seluruh negara dari tahun 1948 sehingga 1983. 
Pertempuran sengit antara pengganas komunis dan pasukan keselamatan berlarutan hingga ke Hutan Korbu dan Tanah Hitam di Perak. Semasa pertempuran di Tanah Hitam, Kanang telah ditembak sehingga beliau cedera parah, namun beliau terus gagah berjuang sehingga berjaya menumpaskan pengganas Komunis.

## Pelakon
* Langgi anak Kanang sebagai Kanang anak Langkau, anggota platun sarjan dalam unit UCIS 8 Renjer kemudian menjadi penerima pingat PGB-SP
* Adi Putra sebagai Koperal Omar Awang Tengah
* Aidil Aziz sebagai Koperal Mohd Nasir bin Mohd Nordin, peninjau unit UCIS 8 Renjer yang cedera dalam pertempuran Tanah Hitam 1980
* Zachery Francis sebagai Koperal Michael Riman Bugat, penembak mesingan ringan namun cedera ketika bertempur. (selepas pertempuran di Gunung Korbu beliau dianugerahkan PGB bersama Kanang) 
* Johan As'ari  sebagai Lans Koperal Wan Shaipuddin Abu Kassim
* Sofian Bujang sebagai Renjer Baharuddin bin Yahya
* Jay Iswazir sebagai Renjer Abdullah bin Chik
* Taufiq Hanafi sebagai Renjer Mohammad bin Tisman (Semboyan)
* Leftenan Hotin anak Lukong sebagai Leftenan Muda Johnsin anak Meling
* Shanningavelu Vellayah sebagai Leftenan Muda Mohana Kumaran Ragupatty
* Saiful Zelwany sebagai Sarjan Ramli bin Othman
* Rosley Rusdi sebagai Lans Koperal Abang Salleh bin Abang Morshidi
* Ramachandran Sundaram sebagai Lans Koperal Raja Gopal Supramaniam
* Adam Shah sebagai Renjer Mustafa Kamal bin Majid
* Amai Kamarudin sebagai Renjer Kotap bin Buang
* Sanpagan Sannasi sebagai Renjer Muniandy Givindaraja
* Ali Arami Adzahar sebagai Renjer Ali bin Amit
* Muhammad Faiz sebagai Renjer Zakaria bin Akop
* Bonyca Chadat sebagai Renjer Azman (Semboyan)
* Rahimizam bin Abdul Rahim sebagai Renjer Abdullah bin Harun
* Ahmad Rizal bin Mohd Fazil sebagai Renjer Rosli bin Md Isa
* Selvakumar Monogran sebagai Renjer Kanangasan
* Faiz sebagai Renjer Zakaria
* Mampi anak Limbi sebagai Kanang anak Langkau (Muda)
* Livonia Ricky Guing sebagai Helan Latai Intie
* Cleopatra Bibi Limah Minggu sebagai Helan Latai Intie (Muda)
* Barba Estreina Beja sebagai Anak Perempuan Kanang
* Ummi Aisyah sebagai Josephine
* Jimmy Leong Siew Chye sebagai Ketua Komunis Nam Yat
* Jerrica Lai sebagai Chin Hua
* Ruzana Ibrahim sebagai Senah
* Jeseph Joe sebagai Samy
* Don Puena sebagai Kolonel C. A. Looney, Pegawai Pemerintah 8 Renjer
* Ignas Versinkas sebagai Kapten Mike Ayota, pegawai tentera British
* Ted Moxham sebagai  Pegawai Pemerintah (Commanding Officer)
* Malcom sebagai Pegawai British (British Officer)
* Haris Hadra sebagai Pahlawan
* Philippe Michel Vidneron sebagai Anggota Komando
* Geoff Andre Feyaerts sebagai peninjau
* Robert Christoper Armstrong Sebagai Radioman
* Stefan Andreas Kunath sebagai Pembantu Pemandu Helikopter
* Tom Hermanson Snickars sebagai Jurutera Penerbangan
* Wong Yip Sen sebagai peniaga pasar (cameo)

## Penerbitan
Filem ini diterbitkan oleh Tangan Seni Sdn. Bhd. dengan Empire Film Solutions bertindak sebagai pengedar. Langgi anak Kanang, anak bongsu Pahlawan Negara, mendiang Kanang anak Langkau memegang watak sebagai bapanya. Menurut Langgi, pertemuannya dengan pengarah, Bade Hj. Azmi di Lapangan Terbang Antarabangsa Kuching (LTAK) pada 2014 berlaku secara tidak sengaja, lalu membawa beliau ke dunia lakonan. Kos pembikinan dianggarkan berjumlah RM6 juta dan penggambaran dijalankan di sekitar ladang Alagar di Taiping, Perak dan Kampung Budaya Sarawak di Santubong, Sarawak turut mendapat bantuan anggota Batalion Kedua Rejimen Renjer Diraja (2 RRD) yang berpangkalan di Ipoh, Perak; Batalion Ke-9 RRD di Taiping dan Batalion Ke-10 RRD di Kem Muara Tuang, Samarahan, Sarawak. Juara *[[Pilih Kasih]]* musim kedua, Livonia Ricky Guing memegang watak sebagai isteri Kanang, Helan Latai anak Intie. Zainal Fitri selaku penerbit memberitahu filem ini mengambil masa 7 tahun untuk disiapkan.

## Keluaran dan sambutan
*Kanang anak Langkau: The Iban Warrior* pada asalnya ditayangkan pada 25 Ogos 2016, namun terpaksa ditangguhkan berikutan beberapa penambahbaikan perlu dilakukan. Filem ini akhirnya menerima tarikh keluaran tayangan rasmi pada 16 Mac 2017.

Filem ini menerima ulasan positif dan bercampur-campur dari pengkritik filem. Angelin Yeoh dari *Star2* berkata: "Lebih baik anda membaca Kanang atau mempunyai pengetahuan terlebih dahulu tentang perbuatannya sebelum masuk ke dalam filem ini. Jika tidak, kisah itu akan hilang kepada anda kerana filem itu tidak cukup keadilan untuk warisannya sebagai salah satu tentera yang paling dihiasi dalam sejarah Malaysia." Shazryn Mohd Faizal dari *[[mStar Online]]* memuji hasil garapan filem ini, menyatakan: "Filem *Kanang* ini memiliki premis yang cukup bagus dalam mengangkat kisah benar perajurit dari suku kaum Iban itu yang telah berkorban untuk memerangi komunis bagi memastikan keselamatan negara terjamin."

## Muzik
Lagu tema filem ini ialah "Agi Idup Agi Ngelaban" ('Selagi ada hayat, selagi itu bersedia berjuang dan berkorban') dicipta Anuar Ab Razak dan lirik oleh Nor Azlan Rosle dan dipersembahkan oleh Hazama. 

## Anugerah

## Lihat juga
* Kanang anak Langkau

## Rujukan

## Pautan luar
*